Սիրելի հայրենակիցներ, այսօր ողջ հայ ժողովուրդը նշում է Հանրապետության տոնը: Շնորհավորում եմ բոլորիս` մեզ համար պատմական նշանակություն ունեցող այս տոնի կապակցությամբ: Մայիսի 28-ն անկասկած մեր պատմության ամենապայծառ էջերից մեկն է: Այն մեր ժողովրդի համար սեփական ուժերով ապրելու և իր իրավունքը հերոսաբար պաշտպանելու փառահեղ օրինակ է:105 տարի առաջ, ազգի համար ծանր ժամանակաշրջանում հայ ժողովուրդը կարողացավ կյանքի կոչել իր դարավոր նպատակը: 1918թ. մայիսի 28-ին հիմնադրվեց Առաջին Հանրապետությունը:Իր կարճատեւ գոյությամբ Հայաստանի առաջին Հանրապետությունը հայ ժողովրդին ինքնուրույն պետականություն ունենալու հույս ներշնչեց: Այն նաեւ հիմնաքար դարձավ Խորհրդային Հայաստանի եւ ներկայիս Հայաստանի Հանրապետության համար։Այսօր բոլորիս պարտքն է մեր հերոս նախնիների հաղթական ոգին միշտ կենդանի պահել սերունդների հիշողության մեջ, աչքի առաջ ունենալով նրանց օրինակը, առաջնորդվելով ազգային գաղափարախոսությամբ ու հայրենասիրությամբ:Կրկին շնորհավորելով տոնի կապակցությամբ՝ բոլորիս մաղթում եմ քաջառողջություն և խաղաղություն: Արժանի՛ լինենք մեր հերոս նախնիների փառքին ու սերունդներին փոխանցենք ավելի հզոր, ավելի ծաղկուն Հայաստան: